IMISLab/GreekWikipedia huggingface dataset:
Γλώσσες και ευρώ

Διάφορα γλωσσικά ζητήματα προέκυψαν σχετικά με την ορθογραφία των λέξεων Ευρώ και σεντ σε πολλές γλώσσες των κρατών μελών της Ευρωπαϊκή Ένωση, όπως και σε σχέση με την Γραμματική και στον σχηματισμό του πληθυντικού. Στα επίσημα έγγραφα, η ονομασία «ευρώ» πρέπει να χρησιμοποιείται στην ονομαστική του ενικού σε όλες τις γλώσσες, ωστόσο λαμβάνονται υπόψη τα διαφορετικά αλφάβητα, οι μορφές του πληθυντικού και η Κλίση των ουσιαστικών. Σε έγγραφα εκτός των νομικών κειμένων της ΕΕ, μεταξύ των οποίων και της εθνικής νομοθεσίας της κάθε χώρας, γίνονται δεκτές και άλλες μορφές ορθογραφίας σύμφωνα με τους γραμματικούς κανόνες της αντίστοιχης γλώσσας. Η ορθογραφία των λέξεων του νομίσματος που χρησιμοποιείται στη νομοθεσία της Ευρωπαϊκής Ένωσης είναι προκαθορισμένη σε κάθε γλώσσα. Στην αγγλική έκδοση της νομοθεσίας της Ευρωπαϊκής Ένωσης οι μορφές ευρώ και σεντ χρησιμοποιούνται αμετάβλητα στον ενικό και στον πληθυντικό, παρόλο που αυτό συμβαίνει λόγω της αγγλικής πρακτικής για τα νομίσματα.

 1 Η γλώσσα δεν είναι μόνο επίσημη γλώσσα στις χώρες μέλη της Ευρωζώνης, αλλά έχει επίσης γίνει δεκτή ως επίσημη γλώσσα για χρήση στα Θεσμικά όργανα της Ευρωπαϊκής Ένωσης, πράγμα που σημαίνει ότι υπάρχουν επίσημοι ορθογραφικοί έλεγχοι στα έγγραφα της ΕΕ και στους δικτυακούς τόπους της ΕΕ. Ορισμένες γλώσσες μπορεί να είναι επίσημες σε ένα κράτος μέλος της ευρωζώνης αλλά δεν είναι αποδεχτές ως επίσημες γλώσσες της ΕΕ. Αυτό συμβαίνει, για παράδειγμα, με τρεις από τις τέσσερις επίσημες γλώσσες της Ισπανίας, η κυβέρνηση της οποίας έχει εμποδίσει την αποδοχή των άλλων τριών για επίσημη χρήση στην ΕΕ. 2 Τα αγγλικά και τα σουηδικά σημαίνονται με το σύμβολο του ευρώ επειδή είναι επίσημες γλώσσες των κρατών μελών της ευρωζώνης και έχουν γίνει δεκτές ως επίσημες γλώσσες της ΕΕ για θεσμική χρήση (τα αγγλικά είναι μια επίσημη γλώσσα στην Ιρλανδία και στη Μάλτα και τα Σουηδικά στη Φινλανδία), παρά το γεγονός ότι ούτε η Σουηδία ούτε το [Ηνωμένο Βασίλειο]] χρησιμοποιούν το ευρώ. Η τουρκική δεν φέρει το σήμα του ευρώ, επειδή, αν και είναι επίσημη γλώσσα στην Κύπρο και το ευρώ είναι το επίσημο νόμισμα εκεί, δεν έχει γίνει δεκτή ως επίσημη γλώσσα στα θεσμικά όργανα της ΕΕ.. 3 Αριθμός. Οι περισσότερες γλώσσες χρησιμοποιούν έναν πληθυντικό ή αμετάβλητο με αριθμούς, αλλά η εσθονική και η φινλανδική χρησιμοποιούν τη μερική περίπτωση. 4 Τα Ουαλικά ακολουθούν αριθμούς με την μοναδική μορφή του ουσιαστικού. 5 Στις περισσότερες σλαβικές γλώσσες οι αριθμοί ακολουθούνται μερικές φορές από την γενική πτώση αντί της ονομαστικής. Evertype: Michael Everson: The euro and standardization
Μπισάου

Η Μπισάου (αγγλικά: Bissau) είναι πόλη και πρωτεύουσα της Γουινέας Μπισάου. Η θέση της πόλης είναι στις εκβολές του ποταμού Γκέμπα, στα ανοικτά των ακτών του Ατλαντικού Ωκεανού. Πρόκειται για τη μεγαλύτερη πόλη, καθώς επίσης εμπορικό, διοικητικό και στρατιωτικό κέντρο. Η πόλη είναι διάσημη για το καρναβάλι της. Έχει μεταξύ άλλων διεθνές αεροδρόμιο, που ονομάζεται Οσβάλδο Βιέιρα.

 Το 2007 ο πληθυσμός της πόλης υπολογιζόταν σε 407.424 κατοίκους σύμφωνα με το Εθνικό Ινστιτούτο Στατιστικής και Απογραφών . Με βάση την τελευταία απογραφή πληθυσμού, το 1991, η πόλη και ο ομώνυμος νομός είχαν 195.389 κατοίκους. Η Μπισάου παράγει κυρίως φιστίκια, κόπρα, φοινικέλαιο και καουτσούκ. Έπειτα από τον εμφύλιο πόλεμο, τα οικονομικά προβλήματα επιδεινώθηκαν και η Γουινέα-Μπισάου παραμένει υπανάπτυκτη χώρα. Η πόλη ιδρύθηκε από τους Πορτογάλους το 1687 ως οχυρωματικό λιμάνι και εμπορικό κέντρο. Το 1942 έγινε πρωτεύουσα της Πορτογαλικής Γουινέας. Κατά τον πόλεμο της ανεξαρτησίας, οι αντάρτες ανακήρυξαν πρωτεύουσα τη Μαντίνα ντο Μπόε το 1973. Ωστόσο, η Μπισάου παρέμεινε πρωτεύουσα στις κατεχόμενες από τους Πορτογάλους περιοχές, όπως της Πορτογαλικής Γουινέας. Το 1974 η Πορτογαλία αναγνώρισε την ανεξαρτησία της αφρικανικής χώρας, με συνέπεια να ενωθούν τα δύο εδάφη. Η Μπισάου έγινε πρωτεύουσα. Στα αξιοθέατα της πόλης περιλαμβάνεται ο στρατώνας Φορταλέτσα ντ' Αμούρα, που περιέχει το μαυσωλείο του Αμίλκαρ Καμπράλ, το Μνημείο Πιτζιγκίτι για τους σκοτωμένους εργαζόμενους στα ναυπηγεία κατά την απεργία στις 3 Αυγούστου του 1959, το Εθνικό Ινστιτούτο Τεχνών, το νέο Στάδιο και οι τοπικές παραλίες. Πολλά κτήρια στην Μπισάου είναι καταστράφηκαν ή υπέστησαν σοβαρές ζημιές, κατά τον εμφύλιο πόλεμο, μεταξύ των οποίων και το Προεδρικό Μέγαρο όπως και το Γαλλικό Πολιτιστικό Κέντρο. Το κέντρο της πόλης δεν είναι ανεπτυγμένο. Αγκουέντα, Πορτογαλία Ντακάρ, Σενεγάλη Richard Andrew Lobban, Jr. and Peter Karibe Mendy, Historical Dictionary of the Republic of Guinea-Bissau, 3rd ed. (Scarecrow Press, 1997, ISBN 0-8108-3226-7) pp. 91-96
Μαυριτανικές προεδρικές εκλογές 2014

Στη Μαυριτανία διεξήχθησαν προεδρικές εκλογές στις 21 Ιουνίου 2014. Πρόεδρος εκλέχθηκε ξανά για πενταετή θητεία από τον πρώτο γύρο με ποσοστό 82% των ψήφων (συμμετοχή 56,4%) ο Μοχάμεντ Ουλντ Αμπντέλ Αζίζ από την Ένωση για τη Δημοκρατία.

 Ο πρόεδρος και φίλα προσκείμενος στη Δύση Μοχάμεντ Ουλντ Αμπντέλ Αζίζ αναμετρήθηκε στον πρώτο γύρο με τον Μπιράμ Νταχ Αμπέιντ, υποστηρικτή της κατάργησης της δουλείας, και άλλους 3 υποψηφίους, ανάμεσα στους οποίους και μία γυναίκα. Ο Αμπέιντ ήρθε 2ος με ποσοστό 8,6%. Δεν χρειάστηκε να διεξαχθεί και δεύτερος γύρος,ο οποίος θα γινόταν στις 5 Ιουλίου σε περίπτωση που δεν θα είχε κανείς από τους υποψηφίους ποσοστό άνω του 50% στον πρώτο γύρο. Οι εγγεγραμμένοι ήταν συνολικά 1.328.168.Τα πιο πολλά κόμματα από την αντιπολίτευση δεν έλαβαν μέρος στις εκλογές. Το Εθνικό Φόρουμ για τη Δημοκρατία και την Ενότητα-συνασπισμός 11 κομμάτων της αντιπολίτευσης, συμπεριλαβανομένου και ενός μετριοπαθούς ισλαμιστικού κινήματος, έκαναν διαδηλώσεις για να καταγγείλουν τις δικτατορικές εξουσίες του προέδρου Αμπντέλ Αζίζ, του οποίου τη νίκη στις προεδρικές εκλογές του 2009 επίσης δεν αναγνώρισαν. Ωστόσο, οι παρατηρητές από την Αφρικανική Ένωση δήλωσαν ικανοποιημένοι από τις εκλογές και ανέφεραν ότι η διαδικασία εξελίχθηκε ειρηνικά.Η μοναδική γυναίκα που ήταν υποψήφια στις εκλογές ήταν η ανεξάρτητη Λαϊλά Μαριάμ Μιντ Μουλαγιέ Ιντρίς.
Experience Hendrix: The Best of Jimi Hendrix

Experience Hendrix: The Best of Jimi Hendrix είναι ο τίτλος της συλλογής τραγουδιών του Τζίμι Χέντριξ η οποία κυκλοφόρησε σε μορφή CD, στις 16 Σεπτεμβρίου του 1997 μέσω της δισκογραφικής εταιρείας "MCA Records". Περιλαμβάνει κομμάτια από όλη την καριέρα του κιθαρίστα, ηχογραφημένα από το 1966 μέχρι και το 1970. Η συγκεκριμένη συλλογή δεν κατάφερε να μπει στο Top-100 του Billboard κατά την κυκλοφορία της, αλλά οι πωλήσεις της ξεπέρεασαν τα δύο εκατομμύρια αντίτυπα στις Ηνωμένες Πολιτείες και τον Ιανουάριο του 2006 βραβεύθηκε ως διπλά πλατινένια από τη Recording Industry Association of America. Παρ' όλα αυτά, ανέβηκε στο Top-10 στη Μεγάλη Βρετανία, την Αυστρία, τη Φινλανδία και τη Σουηδία.

 1. Purple Haze (Hendrix) - 2:522. Fire (Hendrix) - 2:433. The Wind Cries Mary (Hendrix) - 3:204. Hey Joe (Roberts) - 3:305. All Along the Watchtower (Dylan) - 3:596. Stone Free (Hendrix) - 3:367. Crosstown Traffic (Hendrix) - 2:198. Manic Depression (Hendrix) - 3:429. Little Wing (Hendrix) - 2:2510. If 6 Was 9 (Hendrix) - 5:3411. Foxy Lady (Hendrix) - 3:1912. Bold as Love (Hendrix) - 4:1113. Castles Made of Sand (Hendrix) - 2:4714. Red House (Hendrix) - 3:5015. Voodoo Child (Slight Return) (Hendrix) - 5:1216. Freedom (Hendrix) - 3:2517. Night Bird Flying (Hendrix) - 3:5018. Angel (Hendrix) - 4:2219. Dolly Dagger (Hendrix) - 4:4520. Star Spangled Banner (Key, Smith) - 4:05 Experience Hendrix: The Best of Jimi Hendrix (άλμπουμ)Επίσημη κυκλοφορία: 16 Σεπτεμβρίου 1997 Experience Hendrix: The Best of Jimi Hendrix (άλμπουμ)Ηνωμένες Πολιτείες (RIAA Certification): 2 x πλατινένιος Ηνωμένο Βασίλειο (BPI Certification): Χρυσός Νορβηγία (IFPI Certification): Χρυσός Οι μουσικοί οι οποίοι ηχογράφησαν το "Experience Hendrix: The Best of Jimi Hendrix" είναι οι εξής: Τζίμι Χέντριξ - κιθάρα, φωνητικά, πιάνο Νόελ Ρέντινγκ - μπάσο, φωνητικά Μπίλι Κοξ - μπάσο, φωνητικά Μιτς Μίτσελ - τύμπανα Μπάντι Μάιλς - τύμπανα Experience Hendrix: The Best of Jimi Hendrix - Jimi Hendrix | Songs, Reviews, Credits, Awards | AllMusic Jimi Hendrix: Experience Hendrix: The Best Of Jimi Hendrix Jimi Hendrix Experience - Experience Hendrix: The Best of Jimi Hendrix at Discogs
Γούβες Ευβοίας

Οι Γούβες είναι χωριό του Δήμου Ιστιαίας - Αιδηψού, στη βόρεια Εύβοια. Ο οικισμός έχει πληθυσμό 438 μόνιμους κατοίκους, σύμφωνα με την απογραφή του 2011. Είναι χτισμένος σε κοίλωμα (γούβα), τοποθεσία όπου οφείλει την ονομασία του σε υψόμετρο 65 μέτρων. Βρίσκεται κτισμένο πέριξ της επαρχιακής οδού Ιστιαίας-Χαλκίδας και απέχει 13 χλμ. από την Ιστιαία. Αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αρτεμισίων. Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας.

 Στις Γούβες βρίσκεται ο γνωστός πύργος των Γουβών, που αργότερα έγινε ιδιοκτησία του γνωστού ποιητή Γεωργίου Δροσίνη και από το 1977 έχει χαρακτηριστεί ιστορικό οικοδόμημα "διότι τούτο συνδέεται στενά με την ιστορία της νεοελληνικής λογοτεχνίας που μνημονεύεται στο έργο του ποιητή". Το οίκημα χρονολογείται μετά το 1800 και κατασκευάστηκε από τον Ιμπραήμ Αγά. Τα αρχιτεκτονικά σχέδια τις εποχής είχε κάνει ένας σκλάβος που το ονομαζόταν Αχμέτ, μάλιστα λέγεται ότι σαν αντάλλαγμα ο Ιμπραήμ Αγάς του χάρισε την ελευθερία του. Η ιστορία αναφέρει ότι όσοι εργάσθηκαν έπαιρναν σαν αμοιβή λάχανα από τον πύργο του Αγά ο οποίος ήταν επιρρεπής στο αλκοόλ αλλά και πολύ σκληρός. Όλα τα παραπάνω είχαν σαν αποτέλεσμα να δημιουργηθεί ένας θρύλος γύρω από τον πύργο που λέει ότι κάποτε ο Ιμπραήμ Αγάς μετά από πολλά βασανιστήρια, έσφαξε με μαχαίρι κάποιον Άραβα υπηρέτη του. Μάλιστα το αίμα του Άραβα υπηρέτη για πολλά χρόνια έμεινε ανεξίτηλο στους τοίχους του δωματίου που έγινε το φονικό. Μετά λοιπόν από τον Αγά ο πύργος πέρασε στα χέρια του παππού του ποιητή Δροσίνη το 1831 όπου εκεί μεγάλωσε και ο ποιητής Γ. Δροσίνης. Σήμερα ο πύργος ανήκει στο Δήμο Ιστιαίας - Αιδηψού και τα τελευταία χρόνια λειτουργεί ως μουσείο, με λαογραφική συλλογή. Σε λόφο ανατολικά της παραλίας του χωριού, τη δεκαετία του 1930 κατασκευάστηκαν τα ιστορικά οχυρά των Γουβών για τον έλεγχο της εισόδου του Βόρειου Ευβοϊκού κόλπου. Η επιλογή της θέσης έγινε από τον Μεταξά στα πλαίσια κατασκευής οχυρωματικών έργων πριν τον Β΄ Παγκόσμιο Πόλεμο. Την περίοδο 1941-1944 χρησιμοποιήθηκαν από τους κατακτητές. Σήμερα υπάρχουν ερείπια των οχυρωματικών αυτών κατασκευών μέσα σε ελαιώνες και πευκοδάσος. Γούβες, Βόρεια Εύβοια στο https://www.youtube.com/ Ο πύργος του Γεώργιου Δροσίνη στις Γούβες Εύβοιας στο https://www.youtube.com/
Φρειδερίκος Φραγκίσκος Γ΄ του Μεκλεμβούργου-Σβερίν

Ο Φρειδερίκος Φραγκίσκος Γ΄ (γερμ. Friedrich Franz III, 19 Μαρτίου 1851 - 10 Απριλίου 1897) από τον Οίκο του Μεκλεμβούργου ήταν μέγας δούκας του Μεκλεμβούργου-Σβερίν (1883-1897).

 Ο Φρειδερίκος Φραγκίσκος Παύλος Νικόλαος Ερνέστος Ερρίκος γεννήθηκε στο Ανάκτορο Λούντβιχσλουστ και ήταν ο πρωτότοκος γιος του Φρειδερίκου Φραγκίσκου Β΄ του Μεκλεμβούργου-Σβερίν και της Αυγούστας, κόρης του Ερρίκου ΞΓ΄ του Ρόις-Κέστριτς. Το 1883 διαδέχθηκε τον πατέρα του. Υπέφερε από νέος από άσθμα και σοβαρές αναπνευστικές δυσκολίες. Δεν μπορούσε να ζήσει στη βόρεια Ευρώπη, έτσι εγκαταστάθηκε στις ακτές της Μεσογείου. Η ομοφυλοφιλία του ήταν ένα κοινό μυστικό. Το 1897 απεβίωσε στις Κάννες. Αρχικά αναφέρθηκε ότι αυτοκτόνησε πέφτοντας από γέφυρα· η επίσημη αναφορά ήταν ότι στον κήπο του αντιμετώπισε δυσκολίες στην αναπνοή, παραπάτησε και έπεσε από έναν τοίχο. Τον διαδέχθηκε ο μόνος γιος του Φρειδερίκος Φραγκίσκος Δ΄. Νυμφεύτηκε την Αναστασία Μιχαηλόβνα, κόρη του Μιχαήλ Νικολάγιεβιτς της Ρωσίας. Η Αναστασία ήταν εξαδέλφη της Όλγας, συζύγου του Γεωργίου Α΄ της Ελλάδας. Είχε τέκνα:. Αλεξανδρινή (1879 - 1952), παντρεύτηκε τον Χριστιανό Ι΄ της Δανίας. Φρειδερίκος Θ΄ της Δανίας. Άννα Μαρία της Ελλάδας. Φρειδερίκος Φραγκίσκος Δ΄ (1882 - 1945), Μέγας Δούκας του Μεκλεμβούργου-Σβερίν. Καικιλία (1886 - 1954), παντρεύτηκε τον Γουλιέλμο, Διάδοχο της Γερμανίας. Bernd-Ulrich Hergemöller, Mann für Mann, pages 253 Hans von Tresckow, Von Fürsten und anderen Sterblichen, Erinnerungen eines Kriminalkommisars, 1922, Berlin, page 89
Κιθαρίστας

Κιθαρίστας είναι ο μουσικός (οργανοπαίχτης) που χρησιμοποιεί ως εργαλείο του την κιθάρα. Υπάρχουν πολλές παραλλαγές του μουσικού οργάνου, όπως η κλασσική, η ακουστική, η ηλεκτρική κιθάρα και το μπάσο. Μερικοί κιθαρίστες συνοδεύουν το παίξιμο της κιθάρας τραγουδώντας, ή με άλλα μουσικά όργανα π.χ. φυσαρμόνικα.

 Ένας κιθαρίστας μπορεί να χρησιμοποιήσει πολλές μεθόδους για την διαφοροποίηση του ακουστικού αποτελέσματος της κιθάρας, συμπεριλαμβανομένης της επιλογής διαφορετικών τύπων χορδών (νάιλον ή χάλυβα), ταυτόχρονο χτύπημα του ξύλινου σώματος με τα δάχτυλα, αλλαγή πέννας (από κόκαλο, κέρατο, πλαστικό, μέταλλο, τσόχα, δέρμα ή χαρτί), χρήση τεχνικής flatpicking ή finger-picking κλπ. Αρκετά περιοδικά και ιστότοποι έχουν συντάξει λίστες των μεγαλύτερων κιθαριστών. Αναφέρονται ενδεικτικά τα Rolling Stone, Time, και Guitar World. Rolling Stone Το 2011, το περιοδικό Rolling Stone δημοσίευσε μια λίστα με τίτλο "Οι 100 μεγαλύτεροι κιθαρίστες όλων των εποχών" . Η λίστα περιελάμβανε τους 100 κιθαρίστες που ο εκδότης του περιοδικού David Fricke θεωρούσε καλύτερους, με μια σύντομη περιγραφή για καθέναν από αυτούς. Πρώτος στον κατάλογο ήταν ο Τζίμι Χέντριξ, που μαζί με τους Έρικ Κλάπτον, Τζίμι Πέιτζ, Κιθ Ρίτσαρντς και Τζεφ Μπεκ αποτελούσαν την πρώτη 5άδα. Στη λίστα περιλαμβάνονταν πολλοί σπουδαίοι καλλιτέχνες, όπως για παράδειγμα ο Ρόρυ Γκάλαχερ, που κατατάχθηκε στην 57η θέση.TIME και άλλα Μετά το θάνατο του Les Paul, ο ιστότοπος TIME παρουσίασε τη λίστα των 10 μεγαλύτερων καλλιτεχνών στην ηλεκτρική κιθάρα. Όπως και στον κατάλογο του Rolling Stone, ο Τζίμι Χέντριξ επιλέχθηκε ως ο σπουδαιότερος κιθαρίστας και ακολουθούσε ο Slash από τους Guns 'N' Roses, ο BB King, ο Κιθ Ρίτσαρντς, ο Τζίμι Πέιτζ και ο Έρικ Κλάπτον. Το Gigwise, ένα online μουσικό περιοδικό, κατατάσσει επίσης τον Τζίμι Χέντριξ ως το σπουδαιότερο κιθαρίστα, ακολουθούμενος από τους Τζίμι Πέιτζ, BB King, Κιθ Ρίτσαρντς και Κερκ Χάμμετ. Υπάρχουν πολλοί κιθαρίστες που αναφέρονται ως αξιόλογοι στην εποχή τους. Τις τελευταίες δεκαετίες, ο πιο γνωστός κιθαρίστας του φλαμένκο ήταν ο Πάκο ντε Λουθία, ένας από τους πρώτους κιθαρίστες που πέρασε επιτυχώς και σε άλλα μουσικά είδη, όπως η κλασσική και η τζαζ. Καλλιτέχνες όπως οι Ρίτσαρντ Τσάπμαν, Έρικ Κλάπτον και Ντένις Κόστερ έχουν εκφραστεί με κολακευτικά λόγια για το συνάδελφο τους: "τιτάνια φιγούρα στον κόσμο της κιθάρας φλαμένκο" , "ένας από τους μεγαλύτερους κιθαρίστες της ιστορίας" κλπ. Όσον αφορά καθαρά την κλασσική κιθάρα, θρυλική μορφή έχει αποτελέσει ο Αντρές Σεγόβια. Πολυμέσα σχετικά με το θέμα Guitarists στο Wikimedia Commons
Σε αμφίβολη μάχη

Σε αμφίβολη μάχη (αγγλικός τίτλος: In Dubious Battle) είναι μυθιστόρημα του Τζον Στάινμπεκ που δημοσιεύθηκε το 1936. Αφηγείται την εξέλιξη μιας απεργίας στις Ηνωμένες Πολιτείες τη δεκαετία του 1930.Το μυθιστόρημα είναι το πρώτο κοινωνικό μυθιστόρημα του Αμερικανού συγγραφέα, που ακολούθησαν το Άνθρωποι και ποντίκια (1937) και Τα Σταφύλια της Οργής (1939), έργα που οι κριτικοί αποκαλούν «εργασιακή τριλογία» του Στάινμπεκ. Ο τίτλος είναι απόσπασμα από το ποίημα Χαμένος Παράδεισος (1667) του Τζον Μίλτον. Το μυθιστόρημα είναι εμπνευσμένο από ένα κύμα εργατικών αναταραχών και απεργιών στην Καλιφόρνια το 1933.

 Η υπόθεση αφορά μια αποτυχημένη απεργία εργατών σε καλλιέργειες φρούτων στη φανταστική κοιλάδα Τόργκας της Καλιφόρνια κατά τη δεκαετία του 1930, τα χρόνια της Μεγάλης Οικονομικής Ύφεσης στις ΗΠΑ, σε έναν απεγνωσμένο αγώνα για την αναγνώριση των θεμελιωδών δικαιωμάτων τους. Ο Τζιμ, νέο μέλος του «Κόμματος» (το Κομμουνιστικό Κόμμα των ΗΠΑ, αν και δεν αναφέρεται ποτέ ρητά στο μυθιστόρημα), και ο Μακ, μέλος για μεγάλο χρονικό διάστημα με εμπειρία στη διοργάνωση απεργιών, είναι οι κύριοι πρωταγωνιστές της ιστορίας. Ο συγγραφέας απεικονίζει τη ζωή αυτών των δύο ριζοσπαστών χωρίς να παίρνει θέση. Ο Ντοκ, ο γιατρός Μπάρτον, ο οποίος παρά τον σκεπτικισμό του για τις αριστερές θέσεις βοηθά τους απεργούς φροντίζοντας να μην τους διαλύσουν με το πρόσχημα της έλλειψης υγιεινής, είναι επίσης ένας σημαντικός χαρακτήρας που παρουσιάζει την άποψη του συγγραφέα για τα συνδικάτα και τη δράση τους. Ο Ντοκ αναρωτιέται για τον σωστό τρόπο να αλλάξουν τα πράγματα, δεν βρίσκει απαντήσεις, δεν πείθεται από τον δύσκολο τρόπο… αλλά είναι πάντα στο πλευρό των εργαζομένων.Οι εργάτες μόλις υπέστησαν σημαντική μείωση στους μισθούς. Ο Μακ και ο Τζιμ προσπαθούν να οργανώσουν μια απεργία που θα μεταφερθεί και στις βαμβακοκαλλιέργειες του Νότου, έχοντας σαν στόχο να διαδώσουν τα ιδανικά της ισοκατανομής του πλούτου και της δικαιοσύνης για τους εργαζόμενους σε όλη τη χώρα. Πολύ γρήγορα, η απεργία πήρε βίαιη τροπή ως αντίδραση στη βία με την οποία αντιμετωπίστηκε. Οι μεγάλοι ντόπιοι γαιοκτήμονες κάλεσαν μια ιδιωτική εταιρεία που συνεργάζονταν με τις αστυνομικές δυνάμεις και που δεν δίστασε να σκοτώσει όσους τολμούσαν να υπερασπιστούν τις φιλοδοξίες τους για μια αξιοπρεπή ζωή. Καθώς το βιβλίο τελειώνει, η απεργία έχει αποτύχει, ο Τζιμ έχει σκοτωθεί και ο Μακ συνεχίζει να προσπαθεί να πείσει τους εργάτες για τη συνέχιση του αγώνα, παρά τις φαινομενικά απελπιστικές πιθανότητες. Οι New York Times ανέφεραν σχετικά με το βιβλίο: «Αν και ο συγγραφέας φαίνεται ξεκάθαρα να συμπαθεί τους απεργούς, τους περιέγραψε ως πρόσωπα που τους εκμεταλλεύονται τόσο οι καπιταλιστές όσο και οι κομμουνιστές ». Το 2016 διασκευάστηκε για τον κινηματογράφο σε σκηνοθεσία Τζέιμς Φράνκο. Σε αμφίβολη μάχη, μετάφραση: Άρης Σφακιανάκης, εκδόσεις Ζαχαρόπουλος, 1989
Καμάλ Ραναντίβε

Η Καμάλ Ραναντίβε ( Kamal Jayasing Ranadive, 8 Νοεμβρίου 1917 - 1911 Απρίλιου 2001) ήταν Ινδή βιοϊατρική ερευνήτρια η οποία είναι γνωστή για την έρευνα στον καρκίνο σχετικά με τις σχέσεις μεταξύ καρκίνου και ιών. Ήταν ιδρυτικό μέλος της Ένωσης Ινδών Γυναικών Επιστημόνων (IWSA). Στη δεκαετία του 1960, ίδρυσε το πρώτο ερευνητικό εργαστήριο καλλιέργειας ιστών της Ινδίας στο Ινδικό Κέντρο Έρευνας Καρκίνου στη Βομβάη.

 Bhisey, Rajani (2008). Lilavati's Daughters: The Women Scientists of India (PDF). Bangalore: Indian Academy of Sciences. CENDIT (1 Δεκεμβρίου 1989). Indian Social and Economic Development 1989: An Index to the Literature. SAGE Publications. Debus, Allen G. (1968). World Who's who in Science: A Biographical Dictionary of Notable Scientists from Antiquity to the Present. Marquis-Who's Who. Foundation, Rockefeller (1952). Annual Report. The Foundation. Roy, Bidhan Chandra (1970). Dr. B. C. Roy national award fund and silver jubilee research award fund souvenir, 1969-70. Medical Council of India. Sciences, Indian Academy of (1946). Proceedings of the Indian Academy of Sciences. Indian Academy of Sciences. Shearer, Benjamin F.· Shearer, Barbara Smith (1 Ιανουαρίου 1997). Notable Women in the Physical Sciences: A Biographical Dictionary. Greenwood Press. ISBN 978-0-313-29303-0. Varde, Abhijit (1997). Daughters of Maharashtra: Portraits of Women who are Building Maharastra : Interviews and Photographs. Kalnirnay.
Ώπα

Ελληνική δημώδης έκφραση που συνοδεύει συγκεκριμένες περιστάσεις ή πράξεις. Λέγεται συχνά χορεύοντας, λόγω διασκέδασης ή ενθουσιασμού. Πολλοί ξένοι (κυρίως τουρίστες) ξέρουν την έκφραση για τους παραπάνω λόγους. Η έκφραση χρησιμοποιείται σε στιγμές έκπληξης, αλλά και ως προσταγή σε κάποιον να σταματήσει κάποια ενέργεια. Τέλος, με τη φράση "ώπαλα μάνα ώπαλα" αποδίδεται η κατάσταση σε οποιοδήποτε είναι έτοιμος για χορό ή βρίσκεται σε κατάσταση έντονου ενθουσιασμού.

 Η έκφραση Ώπα! ακούγεται συχνά σε ταινίες ή τραγούδια. Για παράδειγμα στον "Γάμο αλά Ελληνικά" ακουγόταν ενώ οι Έλληνες χόρευαν. Ένα πολύ γνωστό τραγούδι είναι το Ώπα-ώπα των Antique, το πρώτο single που είχαν κυκλοφορήσει στη Σουηδία. Έκανε περισσότερες από 60.000 πωλήσεις το 1999. Το 2004 η Δέσποινα Βανδή επέλεξε το Ώπα-ώπα για το δεύτερο διεθνούς κυκλοφορίας single της. Το 1962, ο Στέλιος Καζαντζίδης ερμήνευσε το τραγούδι Ώπα-Ώπα του Γιάννη Παπαϊωάννου (με δευτερεύοντα τίτλο Ο χορός έχει ανάψει), σημειώνοντας μεγάλη επιτυχία. Στα γερμανικά και τα ολλανδικά, opa σημαίνει παππούς. Ωστόσο, στα ολλανδικά προφέρεται "όουπα". Στην κεντρική Ασία το -opa είναι μια τιμητική κατάληξη σε γυναικεία ονόματα. Για παράδειγμα, "Zaginopa" σημαίνει εντιμότατη Zagina. O.P.A. ήταν το όνομα ενός διμελούς ελληνικού μουσικού γκρουπ της δεκαετίας του '90. Όπα! είναι ο τίτλος μιας Ελληνοαμερικανικής ταινίας. "ΩΠΑ!" είναι ο τίτλος του τραγουδιού του Γιώργου Αλκαίου που εκπροσώπησε την Ελλάδα στη Eurovision 2010.
Υπουργείο Πολιτισμού και Επιστημών

Το Υπουργείο Πολιτισμού και Επιστημών ήταν υπεύθυνο για την προστασία, διάσωση και προβολή της πολιτιστικής κληρονομιάς και την ανάπτυξη των επιστημών στην Ελλάδα για την περίοδο 1971-1985.

 Το Υπουργείο Πολιτισμού και Επιστημών δημιουργήθηκε από την Κυβέρνηση Γεωργίου Παπαδόπουλου της Χούντας των Συνταγματαρχών. Στις 26 Ιουλίου 1985 με το Ν. 1558/1985 το Υπουργείο Πολιτισμού και Επιστημών μετονομάστηκε σε Υπουργείο Πολιτισμού.
Κλάρα της Ασίζης

Η Κλάρα της Ασίζης (Chiara d'Assisi, γεννήθηκε ως Chiara Offreduccio, 16 Ιουλίου 1194 – 11 Αυγούστου 1253) είναι Ιταλίδα και μία από τις πρώτες ακολούθους του Φραγκίσκου της Ασίζης.

 Ήταν από τις πρώτες που ακολούθησαν τον άγιο Φραγκίσκο της Ασίζης και ίδρυσε το Τάγμα των Φτωχών Κυριών. Το 1255, ανακηρύχθηκε σε Αγία, προστάτιδα των ματιών, και το 1958 ο Πάπας Πίος ΙΒ΄ την όρισε αγία, προστάτιδα της τηλεοράσεως. Κλάρας της Ασίζης έργα και βίος. Μοναστική αγιότητα μεταξύ επαιτείας και εγκλεισμού, μετάφραση: Παναγιώτης Αρ. Υφαντής, εκδ.Πουρναράς Π. Σ.,Θεσσ/ίκη, 2011
Νίκος Τζίνης

Ο Νίκος Τζίνης (1942) είναι Έλληνας διεθνής παλαίμαχος ποδοσφαιριστής, ο οποίος αγωνιζόταν στις θέσεις του ακραίου και του ενδιάμεσου επιθετικού. Γεννήθηκε στην Αθήνα. Ξεκίνησε τη σταδιοδρομία του σε ανώτερο επίπεδο με τη Νίκη Βόλου, ως παίκτης της οποίας το 1961 κατέκτησε την άνοδο για την Α΄ Εθνική κατηγορία. Κατόπιν μίας διετίας στον Ολυμπιακό Πειραιώς και έχοντας λάβει μέρος κατά τον επαναληπτικό –τρίτο– τελικό του νικηφόρου Β΄ Βαλκανικού κυπέλλου, επέστρεψε στη θεσσαλική πόλη αρχικά για τη Νίκη και αργότερα τον Ολυμπιακό Βόλου. Μετείχε σε έναν αγώνα της εθνικής Ανδρών όταν χρησιμοποιήθηκε από το 67' αντί του Γιώργου Πετρίδη, ο οποίος –επίσης αλλαγή και στη μοναδική του διεθνή εμφάνιση– ένα λεπτό πριν είχε διαμορφώσει το τελικό Ελλάδα-Πολωνία 3-1 στον φιλικό της 16ης Οκτωβρίου 1963.

 Με τον Ολυμπιακό Πειραιώς 1 Βαλκανικό κύπελλο: 1961-1963. Γιώργος Παγιωτέλης, Το έπος της Α΄ Εθνικής, σειρά άρθρων αφιερωμάτων αθλητικού περιοδ. Οι ΠΑΓΚΟΣΜΙΟΙ, τχ. 10-11 (Οκτ-Νοέ 1994), 15 (Μάρτ 1995), 17 (Μάϊ 1995) και 19 (Ιούλ 1995) Γιώργος Αλεξανδρής-Ηλίας Λέκκας, Η ιστορία του Ολυμπιακού • 71 χρόνια Ολυμπιακός, Εκδόσεις Γ.Χ Αλεξανδρή, Αθήνα 1996 συλλογικό έργο, Θρύλος, πορεία μέσα στο χρόνο • Ολυμπιακός 1925-1997, μία ιστορική αναδρομή, Εκδόσεις Ηλιοτρόπιο, Αθήνα 1997, ISBN 960-3420-49-2 Ηλίας Λέκκας, Χρυσός θρύλος, η ένδοξη ιστορία του Ολυμπιακού • 1925-1997, 72 χρόνια δόξας, Εκδόσεις Art Press, Αθήνα 1997 Βασίλης Α. Καρδάσης, Ολυμπιακός • Ένα αρχείο, μία ιστορία, Εκδόσεις Μίλητος, Αθήνα 1998, ISBN 960-8460-09-3 Ο αέρινος Μποτίνος, ο χαλκέντερος Συνετόπουλος και ο βράχος Ζαντέρογλου, Γιάννης Γεωργάκης, εφημ. ΤΟ ΒΗΜΑ 29.01.2011.
Ουσμάν Κουλιμπαλί

Ο Ουσμάν Κουλιμπαλί (Παρίσι, 9 Ιουλίου 1989) είναι διεθνής Μαλιανός ποδόσφαιριστής που γεννήθηκε στη Γαλλία και αγωνίστηκε ως αμυντικός στον Παναθηναϊκό στη θέση του δεξιού μπακ.

 Έκανε τα πρώτα ποδοσφαιριστικά του βήματα στην ακαδημία της γαλλικής Μαντ. Στην Μαντ ξεκίνησε και την επαγγελματική του καριέρα χωρίς όμως να έχει χρόνο συμμετοχής. Το καλοκαίρι του 2008 μετακόμισε στην γαλλική Γκινγκάμπ με την οποία είχε μόνο 2 συμμετοχές. Το 2009 μεταγράφηκε στην γαλλική Σταντ Μπρεστουά με την οποία είχε συνολικά 71 συμμετοχές. Στις 1 Αυγούστου 2014, ο Κουλιμπαλί υπέγραψε συμβόλαιο διάρκειας τριών χρόνων με την ομάδα του Πλατανιά για άγνωστο ποσό. Έπαιξε εξαιρετικά καλά για δύο συναπτά έτη, και ως εκ τούτου, τον παρακολούθησαν αρκετές ελληνικές ομάδες, καθώς και γερμανικά και ελληνικά σωματεία. Με την ομάδα του Α.Ο. Πλατανιά αγωνίστηκε συνολικά πενήντα φορές σημειώνοντας τέσσερα τέρματα. Στις 31 Αυγούστου 2016, ανακοινώθηκε πως ο μέχρι πρότινος δεξιός αμυντικός του Πλατανιά συνεχίζει την καριέρα του στην Ελλάδα με τη φανέλα του Παναθηναϊκού, για το εκτιμώμενο ποσό των €250.000. Ο διεθνής με το Μάλι υπέγραψε συμβόλαιο διάρκειας τριών χρόνων με την ομάδα του τριφυλλιού ως ενίσχυση του αμυντικού Τζαντομένικο Μέστο. Έχει τέσσερα αδέρφια. Ο μεγάλος του αδερφός είναι ο επαγγελματίας kick boxer, πολλαπλές φορές πρωταθλητής Γαλλίας και παγκόσμιος πρωταθλητής, Αμπνταρχμάν Κουλιμπαλί. Ousmane Coulibaly at National-Football-Teams.com Ουσμάν Κουλιμπαλί σε ιστοσελίδα Σούπερ Λίγκα Ουσμάν Κουλιμπαλί στο soccerway Ουσμάν Κουλιμπαλί σε ιστοσελίδα UEFA Ουσμάν Κουλιμπαλί σε ιστοσελίδα ΠΑΕ Παναθηναϊκός
Χουάν Κάρλος Μουνιός

Ο Χουάν Κάρλος Μουνιός (ισπανικά: Juan Carlos Muñoz, 4 Μαρτίου 1919 – 22 Νοεμβρίου 2009) ήταν Αργεντινός ποδοσφαιριστής που αγωνίστηκε ως δεξιός ακραίος επιθετικός. Ήταν μέλος της ομάδας της Ρίβερ Πλέιτ γνωστής ως La Máquina που κυριάρχησε τη δεκαετία του 1940 και επίσης μέλος της εθνικής ομάδας της Αργεντινής που κέρδισε το πρωτάθλημα Νότιας Αμερικής το 1945.

 Ξεκίνησε την καριέρα του από την ομάδα νέων της Ιντεπεντιέντε και από εκεί πήγε στη Ντοκ Σουντ, όπου σημείωσε 13 τέρματα σε 23 αγώνες. Το 1939 πήρε μεταγραφή για τη Ρίβερ Πλέιτ και έγινε μέλος του επιθετικού κουιντέτου της ομάδας μαζί με τους Χοσέ Μανουέλ Μορένο, Αντόλφο Πεντερνέρα, Άνχελ Λαμπρούνα και Φέλιξ Λουστάου γνωστό ως La Máquina (Η Μηχανή). Ήταν ο συγκριτικά λιγότερο ικανός του σχηματισμού αλλά ποτέ δεν παραπονέθηκε γι' αυτό.Ονομάστηκαν «οι ιππότες της αγωνίας» επειδή είχαν διασκεδαστικό παιχνίδι και συνδυασμούς που μερικές φορές χρειάστηκαν χρόνο για να υλοποιήσουν την υπεροχή τους έναντι των αντιπάλων τους με γκολ. Αλλά όταν έφταναν, είχαν προηγηθεί ελιγμοί μεγάλης τεχνικής αξίας που δημιούργησαν αληθινό θαυμασμό σε ντόπιους και ξένους, δημιουργώντας σχολή για μελλοντικές ομάδες της Ρίβερ για πάντα. Είχε το προσωνύμιο Tomate λόγω του ρόδινου προσώπου του και της καλοσύνης του. Γρήγορος και επιδέξιος αγωνίστηκε σε 184 αγώνες πρωταθλήματος με τη Ρίβερ σημειώνοντας 39 τέρματα. Στη συνέχεια έπαιξε στη Πλατένσε, σε 39 παιχνίδια πρωταθλήματος πετυχαίνοντας 3 γκολ σε δύο χρόνια. Μεταξύ 1942 και 1945 έπαιξε 11 παιχνίδια (2 γκολ) στην εθνική ομάδα κατακτώντας το Πρωτάθλημα Νότιας Αμερικής (μετέπειτα Κόπα Αμέρικα) το 1945. Μετά την αποχώρησή του από την ενεργό δράση, ήταν για μεγάλο χρονικό διάστημα ραδιοφωνικός σχολιαστής σε ένα πρόγραμμα που αποτελούνταν από πολλούς πρώην ποδοσφαιριστές. Ρίβερ Πλέιτ Πρωτάθλημα Αργεντινής (4) : 1941, 1942, 1945, 1947 Copa Aldao (3) : 1941, 1945, 1947 Copa Ibarguren (2) : 1941, 1942 Copa Adrián C. Escobar : 1941Αργεντινή Κόπα Αμέρικα : 1945 Desmontando “La Máquina” (Ισπανικά) Máquina e il River Plate anni ’40 (Ιταλικά)
Εγγλεζονήσι Ευβοίας

Το Κτυπονήσι ή Εγγλεζονήσι ή Χτυπονήσι ή Γάιδαρος είναι μια μεγάλη και ακατοίκητη νησίδα, απέναντι από την παραλία Παναγίτσας-Δροσιάς της Χαλκίδας στους πρόποδες του βουνού Κτυπάς από το οποίο πήρε και το αρχικό όνομά του. Είναι δεντρόφυτη, κυρίως από πεύκα. Στην κορυφή του ενός εκ των δύο λόφων του νησιού, υπάρχει ο ναός του Αγίου Νικολάου του Νέου. Το νησί είναι κατάλληλο για ψάρεμα, έχει τρεις αμμώδεις παραλίες (δύο στο ανατολικό μέρος και μία μεγάλη που εκτείνεται από το ανατολικό έως το δυτικό μέρος του νησιού). Είναι δημοφιλής τόπος για καταδύσεις. Σε μικρή απόσταση από το νησί βρίσκεται η παραλία των Αλυκών. Διοικητικά άνηκε στην κοινότητα Δροσιάς, ενώ αργότερα ενσωματώθηκε στον ενοποιημένο Δήμο Ανθηδώνας που υπάγεται πλέον στο Δήμο Χαλκίδας.

 Το νησί ενοικιάστηκε το 1930 στον Άγγλο αρχαιολόγο Φράνσις Τέρβιλ Πετρ, εξ ου και η δεύτερη ονομασία του, ο οποίος έκτισε εκεί τη βίλα του φεύγοντας από το Βερολίνο το 1931. Η βίλα βομβαρδίστηκε κατά τη διάρκεια του Β΄ Παγκοσμίου πολέμου, καταστρέφοντας μαζί και την βλάστηση του νησιού. Ερείπια του σπιτιού σώζονται μέχρι σήμερα. Μέχρι τη δεκαετία του '80 στο νησί υπήρχε μικρός αριθμός από αγριοκούνελα. Στη μέση του νησιού υπάρχουν λείψανα κατοίκησης του 6ου με 7ου αιώνα καθώς και δεξαμενές νερού. Το νησί γιορτάζει στις 9 Μαΐου, ημέρα εορτασμού του Ιερού Ναού. Τον αρχαιολόγο Φράνσις Τέρβιλ Πετρ τον επισκέφθηκε ο Αγγλο-Αμερικανός συγγραφέας Κρίστοφερ Ίσεργουντ, ο οποίος έγραψε το μυθιστόρημα Down There on a Visit, του οποίου ο κεντρικός χαρακτήρας, ο Αμβρόσιος, ο "τρελός Βασιλιάς ενός μικρού ελληνικού νησιού", ήταν εμπνευσμένος από τον αρχαιολόγο.
316

Η τρέχουσα σελίδα αφορά το έτος 316 κατά το Γρηγοριανό ημερολόγιο Το έτος 316 (CCCXVI ) ήταν ένα δίσεκτο έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Σαβίνου και Ρουφίνου (ή, λιγότερο γνωστό, το Έτος 1069 από Κτήσεως Κόσμου). Η ονομασία 316 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Μέγας Κωνσταντίνος εκδίδει ένα διάταγμα που απαγορεύει την τιμωρία των δούλων με σταύρωση και προσωπικό στιγματισμό. Ο Κωνσταντίνος Α΄ αποστέλλει τον ετεροθαλή αδελφό του Ιούλιο Κωνστάντιο στο Λικίνιο στο Σίρμιο (Παννονία), με την πρόταση να αποδεχθεί το Βασσιανό ως Καίσαρα και να τού δώσει δύναμη πάνω στην Ιταλία. Ο Λικίνιος αρνείται και εξαναγκάζεται σε συνωμοσία εναντίον του Κωνσταντίνου. Ο Λικίνιος προβιβάζει το Βαλέριο Ουάλη σε Αύγουστο και κινητοποιεί ένα στράτευμα κατά του Κωνσταντίνου. Ο Βασσιανός κατηγορείται για συνωμοτία και εκτελείται. Δεκέμβριος - Μάχη της Μαρδίας: ο Κωνσταντίνος Α΄ νικά τον αντίπαλό του Λικίνιο και τον ανώτερο αξιωματικό του Βαλέριο Ουάλη κοντά στην κωμόπολη του Χαρμανλί (Βουλγαρία). Ασία Οι Σιονγκ-νου λεηλατούν το Τσανγκ' εάν, πρωτεύουσα της Κινεζικής Δυτικής Δυναστείας των Τζιν. Ο Αυτοκράτορας Τζιν Μινντί παραδίδεται στο Λου Γιάο. Η Κινεζική Δυτική Δυναστεία των Τζιν τελειώνει και η Αρχαία Κίνα διαιρείται. Θρησκεία Στο αίτημα της Ρωμαιοκαθολικής Εκκλησίας, ο Κωνσταντίνος Α΄ επιχειρεί να λήξει το σχίσμα με τη Δονατική Εκκλησία. Φεβρουάριος - Κωνσταντίνος Β΄, Ρωμαίος αυτοκράτορας (πεθαίνει το 340) Άγιος Μαρτίνος της Τουρ (βλέπε 317) (γεννήθηκε σε απροδιόριστη ημερομηνία) (πεθαίνει το 397) Βασσιανός, Ρωμαίος σύμβουλος και γερουσιαστής Άγιος Βλάσιος, επίσκοπος της Σεβάστειας (μαρτύρησε) Τουομπά Πουγκέν, φύλαρχος των Τουομπά (Κίνα) Τουομπά Γιλού, φύλαρχος των Τουομπά
Τόνι Βιλένα

Ο Τόνι Εμίλιο Τριντάντε ντε Βιλένα (ή απλά Τόνι Βιλένα) (ολλανδικά: Tonny Emilio Trindade de Vilhena, 3 Ιανουαρίου 1995) είναι Ολλανδός επαγγελματίας ποδοσφαιριστής, που αγωνίζεται στον Παναθηναϊκό, ως μέσος. Επίσης εκπροσωπεί την εθνική ομάδα της Ολλανδίας από το 2016.

 Ο Βιλένα ουσιαστικά είναι προϊόν των ακαδημιών της Φέγενορντ, όντας ενταγμένος εκεί το 2003, σε ηλικία 8 ετών. Η καταγωγή του πατέρα του έλκεται από την Ανγκόλα, ενώ της μητέρας του από την Ολλανδία. Στις ακαδημίας της ολλανδικής ομάδας έκατσε για εννέα χρόνια, έως το 2012, που προωθήθηκε στην πρώτη ομάδα του συλλόγου. Το ντεμπούτο του με την ομάδα το έκανε στις 12 Ιανουαρίου του 2012, σε έναν αγώνα με τη ΦΦΦ-Φένλο, ενώ το παρθενικό του γκολ το έβαλε την ίδια χρονιά στις 25 Νοεμβρίου, κόντρα στην ΑΖ Άλκμααρ, σε ένα παιχνίδι που τελείωσε 2-0. Στις 3 Φεβρουαρίου του 2013, σε μία νίκη της ομάδας του κόντρα στη Βίλεμ ΙΙ, γίνεται ο νεότερος παίχτης της Φέγενορντ που σκοράρει δις σε ένα παιχνίδι της Ερεντιβίζιε, ήταν μόλις 18 ετών και 31 ημερών.Κατά τη θητεία του στην ομάδα υπήρξε παίχτης κλειδί, ειδικότερα υπό την εποχή που την προπονούσε ο Ρόναλντ Κούμαν. Το καλοκαίρι του 2016, έμεινε ελεύθερος από τον σύλλογο, ο οποίος δεν μπόρεσε να ικανοποιήσει το συμβόλαιο που ζητούσε ο Βιλένα. Κάτι όμως που άλλαξε στην πορεία των διαπραγματεύσεων και ο Βιλένα, θα παρέμεινε στον ολλανδικό σύλλογο έως και το 2018. Στις 20 Ιουνίου του 2019, η ρωσική ομάδα Κρασνοντάρ ανακοίνωσε ότι ο Βιλένα υπέγραψε συμβόλαιο με τον σύλλογο. Όταν έγινε μέλος του συλλόγου επέλεξε να φορέσει τη φανέλα με τον αριθμό 52 για να την αφιερώσει στη μητέρα του. Στις 17 Ιανουαρίου του 2022, η Κρασνοντάρ ανακοίνωσε ότι ο Βιλένα παραχωρήθηκε στην ισπανική Εσπανιόλ ως δανεικός μέχρι το τέλος της σεζόν, με οψιόν αγοράς. Στις 12 Ιουλίου του 2022, ο ρώσικος σύλογος ανακοίνωσε ότι ενεργοποιήθηκε η επιλογή αγοράς και τα δικαιώματα του Βιλένα μεταφέρθηκαν στην Εσπανιόλ. Στις 10 Αυγούστου 2022, ο Βιλένα μετακόμισε στη Σαλερνιτάνα της Σέριε Α ως δανεικός για ένα χρόνο, με ρήτρα εξαγοράς. Στις 7 Ιουλίου 2023, ο Βιλένα υπέγραψε τετραετές συμβόλαιο με τον Παναθηναϊκό της ελληνικής Σούπερ Λίγκ. Ο Βιλένα έχει εκπροσωπήσει τη χώρα του, σχεδόν, σε όλα τα τμήματα, φτάνοντας το 2016, και στην Ανδρών. Το 2011, πανηγύρισε με την εθνική Ολλανδίας U17 και το Ευρωπαϊκό πρωτάθλημα ποδοσφαίρου U17, ενώ σε αυτή τη διοργάνωση βρέθηκε και ανάμεσα στους πρώτους σκόρερ, με τρία γκολ. Την επόμενη χρονιά πανηγύρισε ξανά αυτόν τον τίτλο, σε έναν τελικό κόντρα στη Γερμανία. Στις 5 Φεβρουαρίου του 2013, πέτυχε και το πρώτο του γκολ με την Ολλανδία U21. Στις 23 Μαρτίου του 2013, κλήθηκε και στην Εθνική Ολλανδίας Ανδρών. Παρόλα αυτά, το ντεμπούτο του καθυστέρησε τρία χρόνια, καθώς αυτό πραγματοποιήθηκε στις 4 Ιουνίου του 2016, μπαίνοντας ως αλλαγή σε έναν αγώνα κόντρα στην Αυστρία. Ενημέρωση έως τις 8 Μάη του 2016. ΦέγενορντΚύπελλο Ολλανδίας (1): 2015-16 ΟλλανδίαΕυρωπαϊκό πρωτάθλημα ποδοσφαίρου U17 (2): (2011, 2012) Voetbal International profile Αρχειοθετήθηκε 2015-12-28 στο Wayback Machine. (Ολλανδικά) (Αγγλικά) Τόνι Βιλένα – Επιδόσεις στις διοργανώσεις της FIFA Τόνι Βιλένα – Επιδόσεις στις διοργανώσεις της UEFA
Α.Σ. Ολυμπιακός Ζαχάρως

Ο Αθλητικός Σύλλογος Ολυμπιακός Ζαχάρως είναι αθλητικό σωματείο με έδρα τη Ζαχάρω της Ηλείας και διαθέτει τμήματα ποδοσφαίρου, ενώ στο παρελθόν διέθετε τμήμα καλαθοσφαίρισης και τμήμα στίβου, αμφότερα ανενεργά σήμερα. Επίσημο έτος ίδρυσης του συλλόγου είναι το 1932. Ο Ολυμπιακός Ζαχάρως αποτελούσε πάντα μια υπολογίσιμη δύναμη για το τοπικό ποδόσφαιρο της Ηλείας. Το σωματείο τα τελευταία χρόνια είχε κάποιες δύσκολες στιγμές και το 2013 διαλύθηκε, για να επαναλειτουργήσει το 2014 με νέο όνομα, ως "Νέος Ολυμπιακός Ζαχάρως".

 Ο Ολυμπιακός από την επίσημη ίδρυσή του το 1932 ανήκε στην δικαιοδοσία της Ε.Π.Σ. Πατρών όπου ανήκαν όλα τα αθλητικά σωματεία, τότε, του Νομού Ηλείας. Δεν αγωνίστηκε ποτέ σε κάποια διοργάνωση της ΕΠΣ Πατρών, παρόλο που είχε το δικαίωμα, πιθανότατα λόγω της αδυναμίας για μετακινήσεις και ως το 1969 που ιδρύθηκε η ΕΠΣ Ηλείας έδινε μόνο φιλικά παιχνίδια. Με την ίδρυση της ΕΠΣ Ηλείας συμμετείχε στο πρώτο πρωτάθλημα Γ΄κατηγορίας όπου τερμάτισε τρίτος στον Α΄όμιλο, πρωταθλήτρια την επόμενη περίοδο. Πρώτη φορά στην Α΄κατηγορία αγωνίστηκε την περίοδο 1973-74. Την περίοδο 2000-01 γνώρισε την μεγαλύτερη επιτυχία του, στέφθηκε πρωταθλητής Ηλείας, την περίοδο 2002-03 θα συμμετάσχει στον 9ο όμιλο του πρωταθλήματος της Δ εθνικής, όπου θα τερματίσει 15ος (στην τελευταία θέση) με 28 βαθμούς (29 τέρματα υπέρ 66 κατά) και θα υποβιβασθεί. https://web.archive.org/web/20190425203753/http://iliakopodosfairo.blogspot.com/2015/11/blog-post_18.html https://web.archive.org/web/20190425203753/http://iliakopodosfairo.blogspot.com/2015/11/blog-post_18.html
Εσωκομματικές εκλογές ΠΑΣΟΚ 2015

Οι εσωκομματικές εκλογές του ΠΑΣΟΚ του 2015 πραγματοποιήθηκαν στις 14 Ιουνίου με τη συμμετοχή τριών υποψηφίων. Νικήτρια αναδείχθηκε η Φώφη Γεννηματά, με 51,69%, η οποία επικράτησε του Ανδρέα Λοβέρδο και του Οδυσσέα Κωνσταντινόπουλο. Στις εκλογές συμμετείχαν 52.388 μέλη και φίλοι του κόμματος.

 Εξαιτίας των χαμηλών εκλογικών αποτελεσμάτων στις εκλογές του Ιανουαρίου του 2015 και της εκλογικής και κοινοβουλευτικής συρρίκνωσης του ΠΑΣΟΚ, ενεργοποιήθηκαν οι εσωτερικές διαδικασίες του Κινήματος, για τη διοργάνωση Συνεδρίου. Το 10ο Συνέδριο του ΠΑΣΟΚ ξεκίνησε στις 5 Ιουνίου και διήρκεσε τρεις ημέρες. Στο Συνέδριο αποφασίστηκε η μετεξέλιξη του ΠΑΣΟΚ σε έναν πολιτικό φορέα της ευρύτερης Κεντροαριστεράς και η εκλογή νέου προέδρου από τη βάση στις 14 Ιουνίου. Υποψηφιότητα κατέθεσαν η Φώφη Γεννηματά, ο Ανδρέας Λοβέρδος και ο Οδυσσέας Κωνσταντινόπουλος. Τέλος εξελέγησαν τα νέα μέλη της Κεντρικής Πολιτικής Επιτροπής. Στις 31 Αυγούστου 2015, η Φώφη Γεννηματά και ο πρόεδρος της Δημοκρατικής Αριστεράς Θανάσης Θεοχαρόπουλος, ανακοίνωσαν την κοινή κάθοδο των δύο κομμάτων ενόψει των βουλευτικών εκλογών του 2015, σε κοινό συνδυασμό, με το όνομα Δημοκρατική Συμπαράταξη. Τελικά, ο συνασπισμός των κομμάτων αύξησε τα ποσοστά του συγκριτικά με τις εκλογές του Ιανουαρίου, λαμβάνοντας 6,28% και 17 έδρες, έναντι 4,68% (13 έδρες) και 0,48% (καμία έδρα) για το ΠΑΣΟΚ και τη ΔΗΜΑΡ, αντίστοιχα. Μία από τις έδρες κατέλαβε ο Θανάσης Θεοχαρόπουλος, ενώ τις υπόλοιπες 16 το ΠΑΣΟΚ. Στις 14 Ιανουαρίου 2016 διαγράφτηκε από την Κοινοβουλευτική Ομάδα, με απόφαση της Γεννηματά, ο βουλευτής Λακωνίας Λεωνίδας Γρηγοράκος ύστερα από δηλώσεις του υπέρ του νέου προέδρου της Νέας Δημοκρατίας Κυριάκου Μητσοτάκη, ενώ μετά από ένα χρόνο επανεντάχθηκε και πάλι στο ΠΑΣΟΚ. Επίσης, δύο βουλευτές εκλεγμένοι με το Ποτάμι, ο βουλευτής Ροδόπης Ιλχάν Αχμέτ και ο βουλευτής Λάρισας, Κωνσταντίνος Μπαργιώτας προσχώρησαν στο ΠΑΣΟΚ και στην Κ.Ο. της Δημοκρατικής Συμπαράταξης.Τον Ιούλιο του 2017 η Γεννηματά, από το βήμα του συνεδρίου της Δημοκρατικής Συμπαράταξης, ανακοίνωσε τη δημιουργία ενός νέου ενιαίου κεντροαριστερού φορέα στην Ελλάδα πριν από το τέλος του έτους, με εκλογή προέδρου από τη βάση. Στις διεργασίες συγκρότησης του νέου φορέα συμμετείχαν τα κόμματα που συγκροτούν τη Δημοκρατική Συμπαράταξη και το Ποτάμι.Στις εκλογές που διεξήχθησαν για την ανάδειξη του επικεφαλής του νέου κόμματος, νικήτρια αναδείχθηκε η Φώφη Γεννηματά, επικρατώντας του ευρωβουλευτή του κόμματος, Νίκου Ανδρουλάκη, με 56,75% στον δεύτερο γύρο. Το νέο κόμμα ονομάστηκε Κίνημα Αλλαγής, του οποίου το ΠΑΣΟΚ αποτελεί συνιστώσα.
Α΄ κατηγορία ποδοσφαίρου ανδρών Κύπρου 1936-37

Η Α΄ κατηγορία ποδοσφαίρου ανδρών Κύπρου 1936-37 ήταν η 3η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε o ΑΠΟΕΛ για 2η φορά στην ιστορία του.

 Στο πρωτάθλημα της Α΄ κατηγορίας 1936-37 συμμετείχαν 7 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν ίσχυσε η διαβάθμιση στη Β΄ κατηγορία (στην οποία συμμετείχαν οι αναπληρωματικές ομάδες των ομάδων της Α΄ κατηγορίας). Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 1935-36, στο πρωτάθλημα της περιόδου 1936-37 δεν συμμετείχε η Ε.Π.Α. Λάρνακας, η οποία δεν δήλωσε συμμετοχή. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί 1Ο ΑΠΟΕΛ αναδείχθηκε πρωταθλητής λόγω καλύτερης διαφοράς τερμάτων. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: De Dekker, Guy (6 Ιανουαρίου 2005). «Cyprus - List of Final Tables 1931-1998». RSSSF. Αρχειοθετήθηκε από το πρωτότυπο στις 5 Αυγούστου 2015. Ανακτήθηκε στις 5 Αυγούστου 2015. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 33. ISBN 9963-8720-1-8. Μελετίου, Γιώργος (2011). Κυπριακό ποδόσφαιρο 1900-1960. Λευκωσία: Power Publishing. σελ. 74. ISBN 978-9963-688-87-6. Α΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 1936-37
NGC 6334

Το NGC 6334 (άλλες ονομασίες: Η πατούσα της γάτας, Νεφέλωμα νύχια αρκούδας, Gum 64) είναι νεφέλωμα εκπομπής στον αστερισμό Σκορπιό.Το ανακάλυψε ο αστρονόμος Τζων Χέρσελ το 1837, όταν βρίσκονταν στο Ακρωτήριο της Καλής Ελπίδας στη νότια Αφρική.

 Δεδομένα για το NGC 6334 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 6334 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 6334 στο Wikimedia Commons
Φεντόρα (καπέλο)

Το καπέλο Φεντόρα είναι τσόχινο καπέλο με φαρδύ γείσο, το οποίο διπλώνεται προς τα κάτω κατά μήκος της κορώνας και τσιμπημένο μπροστά και στις δύο πλευρές.

 Το 1882, η ηθοποιός του θεάτρου Σάρα Μπερνάρ, στον ρόλο της πριγκίπισσας Φεντόρα (Θεοδώρα) Ρομανώφ, έκανε μόδα το καπέλο αυτό, το οποίο από τότε έγινε γνωστό σε όλο τον κόσμο ως Φεντόρα και ιδιαίτερα αρεστό στους φεμινιστικούς κύκλους. Με την πάροδο του χρόνου, η Φεντόρα έγινε και ανδρική μόδα, και το φορούσαν υψηλόβαθμοι εκπρόσωποι οργανώσεων γκάνγκστερ, κατά τη διάρκεια της ποτοαπαγόρευσης στις ΗΠΑ. Γνωστή ως trilby με μικρότερο γείσο, αυτή η παραλλαγή κέρδισε ξανά τη δημοτικότητα τη δεκαετία του 1960. Ο Σον Κόνερυ φορούσε το trilby στις ταινίες του στον ρόλο του James Bond. Η Φεντόρα και το trilby είναι από τα πιο δημοφιλή καπέλα του 19ου και 20ού αιώνα. Back the Hat, από τους Brett & Kate McKay την 1η Μαρτίου 2008: The Fedora Τα κοστούμια του James Bond: The Lock Trilby
Φρανσίσκο Μέντες

Ο Φρανσίσκο Μέντες (Francisco Mendes, 1939-1978) ήταν αγωνιστής για την ανεξαρτησία και πολιτικός, ο πρώτος πρωθυπουργός της Γουινέα-Μπισσάου. Το πολεμικό του όνομα ήταν Chico Té. Κυβέρνησε από τις 24 Σεπτεμβρίου του 1973 ως τη δολοφονία του, τον Ιούλιο του 1978. Άφησε τέσσερα παιδιά.

 Γεννήθηκε στις 7 Φεβρουαρίου του 1939. Πολέμησε υπέρ της ανεξαρτησίας της χώρας του αλλά και του Πρασίνου Ακρωτηρίου από τους Πορτογάλους. Ο Μέντες διορίστηκε πρώτος πρωθυπουργός της Γουινέας-Μπισσάου το 1973 και ανέλαβε να αναπτύξει προγράμματα σοσιαλιστικού τύπου. Μερίμνησε επίσης για εθνική συμφιλίωση. Στις 7 Ιουλίου του 1978 δολοφονήθηκε υπό συνθήκες μυστηρίου και οι περισσότεροι θεωρούν ότι το κόμμα PAIGC ενεπλάκη πιθανότατα στη δολοφονία του. Ως εκπρόσωπος του αφρικανικού εθνικισμού. ο Μέντες τιμάται τόσο στη χώρα του όσο και στο Πράσινο Ακρωτήριο. Το χαρτονόμισμα των 100 πέσος είχε τη μορφή του, ενώ πολλά σχολεία και οδοί φέρουν το όνομά του. Επίσης, στην Πράια το διεθνές αεροδρόμιο λέγεται "Διεθνές Αεροδρόμιο Φρανσίσκο Μέντες". Σύντομη βιογραφία
Αλφόνσος της Πορτογαλίας (1865-1920)

Ο Αλφόνσος της Πορτογαλίας, Δούκας του Πόρτο (Afonso de Bragança, Duque do Porto, 31 Ιουλίου 1865 - 21 Φεβρουαρίου 1920), από τον Οίκο της Σαξονίας-Κοβούργου & Γκότα ήταν γιος του Λουδοβίκου Α΄ της Πορτογαλίας και της Μαρίας Πίας της Σαβοΐας. Ανήκε στον Οίκο των Μπραγκάνσα.

 Ο Αλφόνσος Ερρίκος Μαρία Λουδοβίκος Πέτρος ντε Αλκάνταρα Κάρολος Ουμβέρτος Αμεδαίος Φερδινάνδος Αντώνιος Μιχαήλ Ραφαήλ Γαβριήλ Γκοντζάγκα Ιαβέρης Φραγκίσκος ντε Ασσίς Ιωάννης Αύγουστος Ιούλιος Βολφάνδος Ιγνάτιος γεννήθηκε το 1865. Ακολούθησε μια στρατιωτική σταδιοδρομία. Άσκησε σημαντικές αρμοδιότητες στον πορτογαλικό στρατό και, εξαιτίας των ικανοτήτων του, του δόθηκε η διοίκηση των στρατιωτικών δυνάμεων στο Γκόα, κατά τα τέλη του δέκατου ένατου αιώνα, όταν ο ίδιος ήταν ταυτόχρονα αντιβασιλέας της Ινδίας. Οι επιδόσεις του στην Ινδία τον έθεσαν ως υποψήφιο για τη θέση του Αρχιφύλακα της Πορτογαλίας (Condestável de Portugal). Τους πρώτους μήνες του 1890 έγινε γνωστός ο αρραβώνας του με την αρχιδούκισσα Μαρία Βαλέρια της Αυστρίας, όμως αργότερα εκείνη ακύρωσε το γάμος τους έπειτα από πιέσεις που δέχτηκε από τη θεία της αρχιδούκισσα Μαρία Θηρεσία. Όταν έγιναν γνωστές στον Αλφόνσο οι απειλές για τη ζωή του αδελφού του, Καρόλου, υιοθέτησε τη συνήθεια να εξοπλίζεται με ένα περίστροφο, νύχτα και μέρα, καθιστώντας τον εαυτό του έτοιμο να υπερασπιστεί την οικογένειά του. Προέτρεψε, επίσης, τον ανιψιό του, διάδοχο Λουδοβίκο Φίλιππο, να φέρει ένα όπλο. Ο Αλφόνσο ήταν λάτρης των γυναικών, γνωστός για την καλοσύνη, την απλότητα, και τον καλό τρόπο ζωής του. Για παράδειγμα, του άρεσε να συμμετέχει ως πυροσβέστης στο πυροσβεστικό σώμα του παλαιού Αζούντα στο οποίο ήταν επίτιμος διοικητής. Υπήρξε, επίσης, λάτρης των αγώνων αυτοκινήτου και ήταν ο διοργανωτής των πρώτων αγώνων που έγιναν στην Πορτογαλία, όπου συμμετείχε και ως οδηγός. Μετά την ανακήρυξη της Πορτογαλικής Πρώτης Δημοκρατίας, το 1910, εξορίστηκε στο εξωτερικό, όπου κατέφυγε αρχικά στο Γιβραλτάρ και στη συνέχεια στην Ιταλία. Το 1917 παντρεύτηκε την Αμερικανή Νεβάντα Στούντυ Χέιζ, την οποία δεν αναγνώρισε ως μέλος της η πορτογαλική βασιλική οικογένεια. Πέθανε στη Νάπολη στις 21 Φεβρουαρίου 1920.
Χένρι Λονγκφέλοου

Ο Χένρι Γουόντσγουορθ Λονγκφέλλοου (Henry Wadsworth Longfellow) ήταν Αμερικάνος ποιητής που έζησε τον 19ο αιώνα. Καταξιωμένος για το έργο του τόσο στην πατρίδα του όσο και στην Ευρώπη, είναι από τους λίγους Αμερικάνους ποιητές για τον οποίο υπάρχει προτομή στην Γωνιά των Ποιητών του Γουέστμινστερ. Ήταν ο πρώτος Αμερικάνος συγγραφέας που δημιούργησε λογοτεχνικό έργο εμπνευσμένο από την παράδοση και ιστορία των ιθαγενών Ινδιάνων της Αμερικής, πράγμα αρκετά ριζοσπαστικό για την εποχή του. Τα τελευταία του έργα ωστόσο είναι εμπνευσμένα από την χριστιανική παράδοση.

 Γεννήθηκε στις 27 Φεβρουαρίου του 1807 στο Πόρτλαντ της Μασαχουσέτης και ήταν το δεύτερο από τα οκτώ τέκνα της οικογένειας του Στέφεν Λονγκφέλλοου, δικηγόρου και της Τσίλπα Γουόντσγουορθ, κόρης στρατηγού που υπηρέτησε στην Αμερικάνικη επανάσταση. Ένας τραυματισμός στο πόδι του τον οδήγησε σε ακρωτηριασμό σε ηλικία οκτώ ετών. Έχοντας έφεση στην μάθηση και στην λογοτεχνία από μικρός, δημοσίευσε το πρώτο του ποίημα σε ηλικία δεκατριών ετών στην τοπική εφημερίδα Portland Gazette στις 17 Νοεμβρίου 1820. Φοίτησε στο Bowdoin College, κερδίζοντας υποτροφία και αποφοίτησε το 1825. Ταξίδεψε στην Ευρώπη - Γαλλία,Ισπανία,Ιταλία όπου και μελέτησε γλώσσες και Ευρωπαϊκή λογοτεχνία και επέστρεψε στο Πόρτλαντ το 1829. Παντρεύεται την Μαίρη Στόρερ Πότερ το 1831 και έζησαν μαζί για τέσσερα χρόνια. Ο θάνατός της το 1835 τον επηρέασε βαθύτατα και έγραψε για αυτήν το ποίημα Footsteps of Angels. Παντρεύεται για δεύτερη φορά την Φράνσις Άπλετον το 1843 η οποία πέθανε επίσης το 1861 με τραγικό θάνατο καθώς το φόρεμά της πήρε φωτιά από αναμμένο κερί. Είχαν αποκτήσει μαζί έξι τέκνα. Ο ίδιος πέθανε στις 24 Μαρτίου του 1882 στο Καίμπριτζ της Μασσαχουσέτης. Το 1829, μετά την επιστροφή του από τα ταξίδια του στην Ευρώπη, δίδαξε ξένες γλώσσες στο κολέγιο Μπόουντοϊν από όπου αποφοίτησε. Το 1834 κλήθηκε να διδάξει στο Πανεπιστήμιο του Χάρβαρντ όπου διετέλεσε καθηγητής μέχρι το 1854, όταν παραιτήθηκε για να ασχοληθεί αποκλειστικά με το λογοτεχνικό του έργο. Το εκπαιδευτικό του έργο επικεντρώθηκε στη μελέτη και διάδοση της Ευρωπαϊκής λογοτεχνίας και της Αμερικάνικης παράδοσης. 1838 The Psalm of Life 1839 Hyperiont, μυθιστόρημα και η ποιητική συλλογή Voices of the Night 1840 The Skeleton in Armor και το θεατρικό έργο The Spanish student 1842 The poems of slavery,κατά την επίσκεψή του στην Ευρώπη 1847 Evangeline 1851 The Golden Legend , την εισαγωγή του μελοποίησε ο συνθέτης Φράνς Λίστ. 1855 The song of Hiawatha,επικό ποίημα για την αμερικάνικη παράδοση και ιστορία . Ένα από τα σημαντικότερα έργα του που τον κατέστησε ιδιαίτερα δημοφιλή. 1858 The Courtship of Miles Standish,όπου επίσης ασχολείται με την αμερικάνικη παράδοση και την ιστορία. 1863 Paul Revere's Ride 1872 Christus. A Mystery 1873 The Mask of Pandora 1878 Keramos and othrer Poems Πολυμέσα σχετικά με το θέμα Henry Wadsworth Longfellow στο Wikimedia Commons
Γλώσσα Χανίων

Η Γλώσσα είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κισσάμου. Βρίσκεται σε υψόμετρο 170 μέτρων. Το χωριό αποτελείται από τέσσερις γειτονιές, τους Κουμαρές, τα Ντουρουδιανά, τα Σκορδιλιανά και τη γειτονιά Α και ως οικισμός είναι διάσπαρτος.

 Η Γλώσσα αναφέρεται από το Φραντσέσκο Μπαρότσι το 1577 ως Glossa d' Antiladho στην επαρχία Κισσάμου. Στην απογραφή του Καστροφύλακα το 1583 αναφέρεται ως Glossa da Mulladho (K238) και Glossa Damilladho (K224), με 76 κατοίκους και 22 οφειλώμενες αγγαρείες. Στη απογραφή του 1881 είχε 103 χριστιανούς και 2 τούρκους κατοίκους και το 1900 είχε 113 κατοίκους. Στις επόμενες απογραφές, η Γλώσσα είχε 99 (1920), 55 (1928), 102 (1940), 91 (1951), 108 (1961), 135 (1971), 118 (1981), 90 (2001) κατοίκους.Το 1925 η Γλώσσα ορίστηκε έδρα ομώνυμης κοινότητας στην οποία υπάγονταν και οι συνοικισμοί Κουμαρές, Μετόχι Χατζή (Τραγανού), Μοθιανά, Σκαφιώτου και Σκορδιλιανά. Οι κάτοικοι της κοινότητας αυτής το 1950 έφθαναν περίπου τους 500 κατοίκους, είχε δημοτικό σχολείο και τηλεφωνική σύνδεση. Οι οικισμοί Σκορδιλιανά και Κουμαρές καταργήθηκαν και προσαρτήθηκαν στη Γλώσσα. Το 1997 η κοινότητα καταργήθηκε και έγινε τμήμα του δήμου Κολυμβαρίου και με το πρόγραμμα Καλλικράτης υπάχθηκε πάλι ως κοινότητα στο δήμο Πλατανιά.Δείτε επίσης: Κοινότητα Γλώσσης